અશોક સિંઘલ, પ્રવિણ તોગડિયાથી લઇને અનેક મોટા નેતાઓની ધરપકડ બાદ નાના-નાના કાર્યકર્તાઓ સરયુ નદી સુધી જવાનો પ્રયાસ કરવામાં લાગ્યા હતા, જેમને પણ રોકી દેવામાં આવ્યા. યાત્રા થાય કે ના થાય, વિહિપને મીડિયામાં જોરદાર કવરેજ મળ્યું છે. દેશ-વિદેશના મીડિયા વિહિપની આ યાત્રાને લાઇવ કવર કરી રહ્યાં છે. તેવામાં વિહિપની ખોવાયેલી છબી અને વર્ચસ્વ પરત મળવાના સંકેત મળી રહ્યાં છે. આવનારી ચૂંટણીમાં વિહિપ પોતાના સહયોગી દળોની સાથે ભાજપને જીતાડવાના અલગ પ્રકારે પ્રયાસ જરૂર કરશે.